หุ้นสหรัฐฯบวกต่อเนื่อง
ดัชนีหุ้นดาวโจนส์&nbsp; ปิดที่ 11,559.49 จุด เพิ่มขึ้น 26.33 จุด ด้านแนสแดค ปิดที่ 2,671.48 จุด เพิ่มขึ้น 3.87 จุด ขณะที่ราคาน้ำมันพุ่งขึ้นอย่างแรง
23 ธ.ค. 2553

ดัชนีหุ้นดาวโจนส์  ปิดที่ 11,559.49 จุด เพิ่มขึ้น 26.33 จุด ด้านแนสแดค ปิดที่ 2,671.48 จุด เพิ่มขึ้น 3.87 จุด ขณะที่ราคาน้ำมันพุ่งขึ้นอย่างแรง
ตลาดหุ้นสหรัฐฯวานนี้  ปิดบวกเล็กน้อย จากแรงฉุดของหุ้นกลุ่มการเงิน หลังอเมริกา ปรับเพิ่มอัตราการเติบโตทางเศรษฐกิจไตรมาส 3
ดัชนีหุ้นดาวโจนส์ เพิ่มขึ้น 26.33 จุด (0.23 เปอร์เซ็นต์) ปิดที่ 11,559.49 จุด แนสแดค เพิ่มขึ้น 3.87 จุด (0.15 เปอร์เซ็นต์) ปิดที่ 2,671.48 จุด เอสแอนด์พี เพิ่มขึ้น 4.24 จุด (0.34 เปอร์เซ็นต์) ปิดที่ 1,258.84 จุด
ขณะที่ราคาน้ำมันทะยานแตะระดับสูงสุดในรอบ 2 ปีเมื่อวันพุธ(22) หลังพบสต๊อกพลังงานสหรัฐฯ ลดลงฮวบฮาบ
สัญญาล่วงหน้าน้ำมันดิบชนิดไลต์สวีตครูตของสหรัฐฯ งวดส่งมอบเดือนกุมภาพันธ์ เพิ่มขึ้น 66 เซนต์ ปิดที่ 90.48 ดอลลาร์ต่อบาร์เรล หลังจากช่วงหนึ่งพุ่งขึ้นไปถึง 90.80 ดอลลาร์ต่อบาร์เรล สูงสุดนับตั้งแต่เดือนตุลาคม 2008
ด้านเบรนท์ทะเลเหนือ งวดส่งมอบเดือนเดียวกัน เพิ่มขึ้น 45 เซนต์ ปิดที่ 93.65 ดอลลาร์ต่อบาร์เรล หลังจากช่วงหนึ่งของการซื้อขายทะยานแตะ 93.94 ดอลลาร์ต่อบาร์เรล สูงสุดนับตั้งแต่เดือนตุลาคม 2008 เช่นกัน